《栗里华阳窝辞 游斜川辞》
宋代·王质

风物兮美且闲，矫鸥驰鲂兮各适所天。南阜兮斜川，川虽斜兮心不然。

二邻三曲兮为谁，刘即周兮祖谢羊庞皆从而命之。

闹沙奔兮烟瞀，回峰转兮云䎖。上下湓浦兮，无乃丹阳之桀人。

不恨庐山之弗秀兮，恨庐山之弗深。

作者简介：王质（1135年—1189年），字景文，号雪山，郓州（今山东东平）人，寓居兴国军（今湖北阳新县）。南宋高宗、孝宗时期著名经学家、诗人、文学家。